Til kommunene i Rogaland, v/ Ordfører, Rådmann, HMS, nettsideansvarlig, trafikksikkerhet, folkehelse, skole, barnehage.

**Marker den nasjonale Refleksdagen i kommunen din!**

**Torsdag 21. oktober 2021!**

Refleksdagen markeres årlig over hele landet. Målet er å få folk til å bruke refleks slik at de ikke havner i en ulykke.

Trygg Trafikk oppfordrer kommunene til å minne ansatte og innbyggere om å ta vare på seg selv, og bruke refleks. I Norge arbeider vi mot 0-visjonen om ingen drepte eller hardt skadde i trafikken på veiene. Gjør din kommune tryggere ved å minne sjåfører om å være oppmerksomme og holde farten nede, og til fotgjengere og syklister om å gjøre seg synlige i høstmørket med reflekser og lys på sykkelen.

**Slik kan Refleksdagen markeres i din kommune - en tverretatlig aktivitet:**

1. **Del refleksplakaten på sosiale medier og digitale boards,** (vedlagt).
2. **Oppfordring om å bruke refleks, går ut fra Ordføreren på sosiale medier eller nettsiden, og gjerne med opplysninger til ansatte og befolkningen om refleks, hent gjerne informasjon fra våre nettsider:** [Refleks - Alt du trenger å vite om refleksbruk og hvor ofte den bør byttes (tryggtrafikk.no)](https://www.tryggtrafikk.no/refleks/)
3. **Del ut reflekser** i resepsjonen, eller legg en refleks i posthylla. Noen kommuner engasjerer frivillige eller ansatte til å stå ute på et sted og dele ut reflekser, og får med politikere og lokal presse.
4. **Ønsker dere å kjøpe årets design refleks, utformet av Fredrik Skavlan**, se mer her [Refleksdagen • Trygg Trafikk](https://www.tryggtrafikk.no/refleks/refleksdagen/)
5. Tips til skoler og barnehager som vil markere refleksdagen: [Refleks i barnehagen • Trygg Trafikk](https://www.tryggtrafikk.no/barnehage/refleks-i-barnehagen/) [Årshjulet - Barnas Trafikklubb](https://www.barnastrafikklubb.no/barnehage/arshjulet/host/)

<https://www.tryggtrafikk.no/skole/undervisningsmateriell/underveis/underveis-konkurransene/>

Noen FAKTA OM REFLEKS:

* Uten refleks er du først synlig på 25 – 30 meters hold. Bruker du refleks er du derimot synlig på hele 140 meters hold når bilen du møter bruker nærlys. Omregnet til sekunder har en bilfører 10 sekunder i stedet for 2 sekunder på å reagere. Det kan være forskjellen på liv og død.
* Slik bruker du refleksen riktig: Fest refleks på alle jakker og bagger. Bruk refleks som beveger seg når du går, de synes best. Heng refleksen i knehøyde. Bruk to reflekser slik at du er synlig fra alle kanter. Sjekk at refleksen ikke er veldig ripete – da virker den dårligere.

Kontakt: Ingrid Lea Mæland, Regionleder Trygg Trafikk Rogaland, [maeland@tryggtrafikk.no](mailto:maeland@tryggtrafikk.no)